Translate the text from Welsh to English.



 
Mae rhaglenni buddsoddi rhanbarthol wedi cael effaith sylweddol ar fywydau pobl Cymru ers dros 20 mlynedd, gan eu helpu i gael gwaith a darparu’r amodau ar gyfer swyddi newydd a gwell.


Ers y Refferendwm yn 2016, rydym wedi bod yn gweithio gyda rhanddeiliaid ledled Cymru ar bolisi buddsoddi rhanbarthol newydd sy’n ein rhoi mewn sefyllfa gref i fwrw iddi’n syth pan fydd cyllid Cronfeydd Strwythurol a Buddsoddi’r UE yn dechrau dirwyn i ben tua diwedd eleni.


Yn ystod y cyfnod hwn, rydym hefyd wedi ceisio symud trafodaethau â Llywodraeth y DU yn eu blaenau ynglŷn â chyllid yn lle’r cyllid hanfodol hwn ar sail angen yng Nghymru. Rydym yn pwyso am ddim ceiniog yn llai nag y byddem wedi’i ddisgwyl o fewn yr UE ac yn galw am ymreolaeth ddatganoledig i Lywodraeth Cymru o ran datblygu’r trefniadau newydd a’u rhoi ar waith.


Dros dair blynedd ers i Lywodraeth y DU gyhoeddi’r Gronfa Ffyniant Gyffredin ar gyfer y DU, rydym yn parhau i deimlo’n rhwystredig gan y diffyg cynnydd, eglurder, a dadl ystyrlon ganddynt. Yr wythnos diwethaf, cefais gyfarfod ag Ysgrifennydd Gwladol Cymru i drafod y Gronfa hon. Ymrwymodd ef i ymgysylltu’n fwy ar ôl yr Adolygiad Cynhwysfawr o Wariant, ond nid wyf wedi cael ateb i fy ngheisiadau i gyfarfod â Gweinidogion y DU sy’n arwain y gwaith ar y Gronfa.


Mewn cyferbyniad, mae Llywodraeth Cymru wedi cymryd rhan mewn sgwrs fywiog a chynhyrchiol â rhanddeiliaid allweddol a chymdeithas sifil i ddatblygu trefniadau olynol. Rydym hefyd wedi ymgysylltu â channoedd o sefydliadau o ystod eang o sectorau yng Nghymru. Ffrwyth ein cydweithrediad yw ein *Fframwaith ar gyfer Buddsoddi Rhanbarthol yng Nghymru* yr ydym yn ei gyhoeddi heddiw. Mae’r Fframwaith hwn yn nodi ein strategaeth lefel uchel ar gyfer sicrhau ffyniant ac economi gynhwysol y bydd ymyriadau lleol, rhanbarthol a chenedlaethol (h.y. Cymru gyfan) yn cyfrannu ati.


Rwy’n hynod ddiolchgar i bawb sydd wedi gweithio gyda ni am eu hymroddiad, eu brwdfrydedd a'u harbenigedd i'n helpu i gyrraedd y garreg filltir bwysig hon. Mae Grŵp Llywio Buddsoddi Rhanbarthol Cymru, dan gadeiryddiaeth Huw Irranca\-Davies AS, ynghyd â’r gweithgorau technegol, yn cynnwys trawstoriad o gynrychiolwyr o lywodraeth leol, y sector preifat, prifysgolion a cholegau a'r trydydd sector. Mae pob un wedi chwarae rhan werthfawr wrth ein cynghori ar yr hyn sydd wedi gweithio'n dda a'r hyn y gellir ei wneud yn well yn y tymor hwy. Rydym wedi cael cyfraniadau manwl a meddylgar gan bwyllgorau’r Senedd, yn enwedig y Pwyllgor Materion Allanol a Deddfwriaeth ychwanegol a’r Pwyllgor Cyllid. Mae llawer o’r un farn â hwy yn Senedd y DU hefyd, fel yr adroddwyd gan y Pwyllgor Materion Cymreig a’r Grŵp Seneddol Hollbleidiol ar Gyllid Ôl\-Brexit ar gyfer Cenhedloedd, Rhanbarthau ac Ardaloedd. Cawsom adborth a safbwyntiau helaeth hefyd drwy ein hymgynghoriad cyhoeddus a gynhaliwyd yn gynharach eleni, yn ogystal â thrwy ddysgu am yr arferion gorau mewn gwledydd eraill drwy ein partneriaeth â’r Sefydliad ar gyfer Cydweithrediad a Datblygiad Economaidd (OECD). Mae’n galonogol fod bron pawb yng Nghymru, sy’n rhoi’r prif bwys ar y budd cyffredinol i economi Cymru a'i chymunedau, yn gallu cytuno ar yr un pwyntiau sylfaenol: bod yn rhaid cynnal y lefelau cyllid, a bod angen dull gweithredu Cymreig i ddarparu'r cyllid olynol hwn mewn cyd\-destun Cymreig.


Wrth wraidd ein Fframwaith mae *Deddf Llesiant Cenedlaethau'r Dyfodol (Cymru) 2015*, fel y gallwn gefnogi twf cynaliadwy a chynhwysol ym mhob rhan o Gymru yn well, a hynny wedi’i werthuso drwy ddull seiliedig ar ganlyniadau sy'n canolbwyntio ar bedwar maes blaenoriaeth eang ar gyfer buddsoddi:


* Busnesau mwy cynhyrchiol a chystadleuol, gan gynnwys rôl hanfodol arloesi ac ymchwil
* Lleihau'r ffactorau sy'n arwain at anghydraddoldeb economaidd i bobl, gan gynnwys sgiliau a mynediad at waith
* Cefnogi'r broses o bontio i economi ddi\-garbon, gan fanteisio ar y cyfleoedd y mae hyn yn ei greu yn ogystal â lleihau effeithiau negyddol twf
* Cymunedau iachach, tecach a mwy cynaliadwy, gan gryfhau'r hyn sy'n gwneud i gymunedau Cymru a'u heconomïau lwyddo a rôl ardaloedd lleol o ran nodi blaenoriaethau yn eu cymunedau.


Mae newid cyflym wedi digwydd yn hanes diweddar Cymru ac mae'r newidiadau hynny'n parhau. Mae ein Fframwaith yn greadigol, yn uchelgeisiol ac yn hyblyg fel y gallwn fynd i'r afael â'r gwendidau economaidd strwythurol allweddol y mae Cymru'n parhau i'w hwynebu a'r heriau enfawr a'r ffyrdd newydd o weithio sy'n gysylltiedig ag ymadael â’r UE. Yn ogystal, mae cyfleoedd sylweddol i flaenoriaethu sectorau ac amcanion strategol yn ein pedwar maes blaenoriaeth ar gyfer buddsoddi, gan adlewyrchu’r gwaith manylach ar adferiad economaidd sy’n cael ei wneud i fynd i’r afael ag effaith y pandemig Covid yn ystod y misoedd a’r blynyddoedd i ddod.


Drwy gydol y broses o ddatblygu ein Fframwaith, ein huchelgais oedd sicrhau cydbwysedd rhwng cynllunio a chyflawni yn genedlaethol, yn rhanbarthol ac yn lleol, gan sicrhau bod penderfyniadau'n cael eu gwneud ar y lefel briodol o lywodraethu ac mor agos at lefel y dinesydd â phosibl. Mae'r OECD wedi cymeradwyo'r uchelgais hon drwy ei argymhellion tymor byr a thymor canolig ar fuddsoddi cyhoeddus a llywodraethu rhanbarthol, y mae Llywodraeth Cymru wrthi'n eu hystyried gyda rhanddeiliaid. Dyma gonglfaen ein Cynllun Gweithredu ar yr Economi hefyd, sy'n dangos pwysigrwydd lle a phobl, a'n cynlluniau ar gyfer adferiad economaidd yn sgil y pandemig.


Felly, mae'r Cabinet wedi cytuno i drosglwyddo cymaint â phosibl o’r gwaith penderfynu a blaenoriaethu i ardaloedd a rhanbarthau lleol. Bydd hyn yn eu galluogi i barhau i ddatblygu eu cryfderau a'u cyfleoedd unigryw eu hunain a chwarae rhan fwy o lawer wrth ddyrannu cyllid a rheoli portffolios prosiectau rhanbarthol penodol. Er mwyn gwneud hyn byddwn yn gweithio gyda'r rhanbarthau i adeiladu ar eu trefniadau llywodraethu presennol a rhai sy'n dod i'r amlwg a rhoi'r fframwaith cyfreithiol digonol a digon o gymorth iddynt fel eu bod yn cael eu grymuso i gyflawni'r buddsoddiadau ehangach hyn ar raddfa fawr. Ein mecanwaith arfaethedig yw'r Cyd\-bwyllgorau Corffororedig y bwriedir eu sefydlu o dan y Bil Llywodraeth Leol ac Etholiadau (Cymru) sydd gerbron y Senedd ar hyn o bryd a’r rheoliadau sy'n destun ymgynghori. Bydd y Cyd\-bwyllgorau hyn yn galluogi rhanbarthau a chymunedau i flaenoriaethu dyraniadau cyllid a phortffolios o ymyriadau integredig mewn ffordd sy’n cyd\-fynd â’r Fframwaith hwn ac â’r Fframweithiau Economaidd Rhanbarthol sydd wrthi’n cael eu dylunio ar y cyd â rhanddeiliaid ac mewn partneriaeth a thimau Prif Swyddog Rhanbarthol Llywodraeth Cymru.


Y ffordd orau o reoli rhai o ymyriadau ein Fframwaith (e.e. darparu mynediad at gyllid i fusnesau, sgiliau a chyflogadwyedd ac ati) fydd gwneud hynny ar lefel Cymru gyfan; er enghraifft er mwyn elwa ar arbedion maint, cydlynu a gwneud y gorau o arloesedd ar draws rhwydwaith o bartneriaethau, neu fanteisio ar arbenigedd technegol penodol, na fydd o reidrwydd ar gael ym mhob rhanbarth. Bydd angen i brosiectau cenedlaethol, yn eu hachos busnes ar gyfer cyllid, nodi sut y byddant yn cyflawni i’r graddau mwyaf posibl yn erbyn amcanion strategol ein Fframwaith i gyd\-fynd â blaenoriaethau ehangach Llywodraeth Cymru, a amlinellir ar lefel genedlaethol. Bydd angen iddynt ddangos hefyd bod ymgysylltu llawn wedi digwydd â’r rhanbarthau fel bod buddsoddiadau o'r fath yn cael eu cynllunio ar gyfer y bobl a'r lleoedd y bwriedir iddynt eu helpu a’u bod yn canolbwyntio ar y bobl a’r lleoedd hynny.


Mae'r gwahaniaeth y gall cymunedau lleol ei wneud pan fyddant yn dod at ei gilydd, fel y gwelwyd yn ystod y pandemig Covid, yn nodwedd bwysig o'n Fframwaith. Mae'r egwyddorion sy'n sail i ddatblygu, dan arweiniad y gymuned lle mae'r gweithgaredd yn digwydd, yn ddull lleol sy'n seiliedig ar ardaloedd; dulliau cyfranogol partneriaeth a chydgynhyrchu; strategaethau aml\-sector integredig; arloesi a rhwydweithio; a chydweithredu. Mae hyn yn elfen bwysig o’n Fframwaith, nid yn unig oherwydd ei fod yn ychwanegu at werth y buddsoddiad yn syth, ond hefyd oherwydd yr effaith a gaiff o ran meithrin gallu mewn ardaloedd lleol drwy gynyddu cyfalaf a rhwydweithiau cymdeithasol, datblygu trefniadau llywodraethu lleol, a gwella’r broses o sicrhau canlyniadau.


Mae’r Fframwaith yn adnodd hollbwysig i sicrhau bod ymyriadau cenedlaethol, rhanbarthol a lleol yn ategu ei gilydd a’u bod i gyd yn cyfrannu at weledigaeth gyffredin. Ymysg yr egwyddorion pwysig eraill ar gyfer buddsoddi rhanbarthol drwy'r Fframwaith hwn mae:


* Gwell integreiddio â'n polisïau a mwy o gyfleoedd i gydgysylltu buddsoddiadau a gweithgareddau yng Nghymru, yn ogystal ag yn y DU ac yn rhyngwladol;
* Cyllid amlflwydd, lle bo modd, i roi sicrwydd cynllunio buddsoddi tymor hwy i sefydliadau a mwy o ffocws ar ganlyniadau;
* Integreiddio cydraddoldeb, datblygu cynaliadwy a'r Gymraeg;
* Cydweithio ar draws ffiniau, yng Nghymru a thu hwnt, i sicrhau bod Cymru'n parhau i fod yn bartner gweithgar ac uchel ei pharch yn Ewrop ac yn rhyngwladol
* Gwella’r capasiti a’r gallu mewn rhanbarthau ac ardaloedd lleol;
* Trefniadau symlach a mwy cymesur sy’n cynnal ein hymrwymiad i sicrhau bod buddsoddiadau yn agored, yn deg ac yn dryloyw.


Yng nghyd\-destun y Fframwaith hwn, bydd Llywodraeth Cymru yn cyflawni ei chyfrifoldebau ar gyfer economi Cymru drwy swyddogaeth gydlynu gyffredinol a fydd yn canolbwyntio ar berfformiad a llywodraethu llwyddiannus, ar rannu’r arferion gorau, ac ar gydlyniaeth y Fframwaith yn ei gyfanrwydd. Bydd Llywodraeth Cymru yn cyflawni'r rôl hon mewn ffordd dryloyw ac mewn partneriaeth ag ystod eang o randdeiliaid ledled Cymru.


Mae ein Fframwaith hefyd yn cynnwys cyfnod pontio, y bydd Llywodraeth Cymru yn ei reoli, gan ganiatáu digon o adnoddau ac amser i bob rhanbarth ddatblygu eu trefniadau rhanbarthol presennol a’r rhai sy’n ymffurfio, gan adeiladu ar y capasiti a'r partneriaethau sydd ganddynt eisoes er mwyn ymgymryd yn llwyddiannus â chyfrifoldebau buddsoddi newydd. Yn ystod y cyfnod pontio hwn, byddwn yn parhau i ddefnyddio'r partneriaethau, y strwythurau a’r fforymau sydd ar waith eisoes yn genedlaethol ac ar draws pob rhanbarth i roi cyngor ar ddosbarthu cyllid rhanbarthol, gan sicrhau bod trefniadau llywodraethu priodol ar waith a bod y broses yn cael ei symleiddio a'i mireinio.


Bydd ein Fframwaith yn helpu i sicrhau ffyniant a chynwysoldeb yn yr economi ar draws pob rhan o Gymru, mewn ardaloedd trefol, ardaloedd gwledig, ardaloedd ôl\-ddiwydiannol, dinasoedd ac ardaloedd arfordirol. Caiff ei siapio gan ein tirwedd economaidd a chyda diben cymdeithasol go iawn. Bydd yn edrych tuag allan, yn agored i syniadau a chyfleoedd newydd ac yn barod i gystadlu ar lwyfan byd\-eang.


Wrth gwrs, mae ein gwaith o gyflawni'r Fframwaith hwn yn dibynnu ar ymgysylltu cadarnhaol â Llywodraeth y DU \- rhywbeth sydd heb ei ganiatáu inni hyd yma. Rhaid i Gymru gael cyllid llawn sy’n parchu ein setliad datganoli. Rydym yn ceisio cael cynnydd ar y mater hwn ar fyrder fel nad oes bwlch yn y buddsoddiad yn ein busnesau, ein pobl a’n cymunedau ledled Cymru.







Translation:


 
Regional investment programmes have had a significant impact on the lives of people of Wales for over 20 years, supporting people into employment and providing the conditions for new and better jobs.


Since the Referendum in 2016, we have been working with stakeholders across Wales on a new regional investment policy which puts us in a strong position to hit the ground running when the EU Structural and Investment funds begin to tail off towards the end of this year.


During this time, we have also sought to advance discussions with the UK Government on replacing this vital needs\-based funding in Wales, pressing for not a penny less than we would have expected within the EU and calling for the Welsh Government to retain the devolved autonomy in development and delivery of successor arrangements.


More than three years since the UK Shared Prosperity Fund (SPF) was first announced by the UK Government, our frustration continues at their lack of progress, clarity, or any meaningful debate. Last week, I met with the Secretary of State for Wales to discuss the SPF, who committed to having stronger engagement from the Comprehensive Spending Review onwards, but my requests to meet with the UK Ministers leading on the SPF have been met with silence.  


In contrast, the Welsh Government has participated in a lively and productive conversation with key stakeholders and civic society on the development of successor arrangements and has engaged with hundreds of organisations from across a variety of different sectors in Wales. The outcome of our collaboration is our *Framework for Regional Investment in Wales* that we are publishing today, which sets out our high\-level strategy for achieving prosperity and an inclusive economy to which local, regional and national (i.e. Wales\-wide) interventions will contribute.


I am extremely grateful to everyone who has worked with us for their commitment, enthusiasm and expertise in helping us to reach this significant milestone. The Regional Investment for Wales Steering Group, chaired by Huw Irranca\-Davies MS, and technical working groups, represent a cross\-section of local government, the private sector, universities and colleges, and the third sector. All have played a valuable role in advising us about what has worked well and what can be done better for the longer term. We have had detailed and thoughtful contributions from Senedd Committees, in particular the External Affairs and Additional Legislation Committee and the Finance Committee. Many of their views are shared in Parliament too as reported by the Welsh Affairs Committee and the All\-Party Parliamentary Group for Post\-Brexit Funding for Nations, Regions and Local Areas. We also drew extensive feedback and views from our public consultation held earlier this year, as well as best practice in other countries through our partnership with the Organisation for Economic Cooperation and Development. We are encouraged that nearly everyone in Wales, with the broader interest of the benefit to the Welsh economy and its communities as our focus, can agree on the same fundamental points: that levels of funding must be maintained, and that a Welsh approach is needed to deliver this replacement funding for a Welsh context.


At the heart of our Framework is our *Well\-being of Future Generations (Wales) 2015 Act*, so that we can better support sustainable and inclusive growth in all parts of Wales, evaluated through an outcomes\-based approach focused on four broad investment priority areas:


* More productive and competitive businesses, including the vital role of innovation and research
* Reducing the factors that lead to economic inequality for people, including skills and access to work
* Supporting the transition to a zero\-carbon economy, taking advantage of the opportunities this creates as well as reducing negative effects of growth
* Healthier, fairer, more sustainable communities, strengthening what makes Welsh communities and their economies succeed and the role of local areas in identifying priorities in their places.


Wales has undergone a rapid change in its recent history and those changes are continuing. Our Framework is creative, ambitious and flexible so that we can address the key structural economic weaknesses that Wales continues to face and the huge challenges and new ways of working that are associated with leaving the EU. There is also significant opportunity to prioritise strategic objectives and sectors within our four investment priority areas against the more detailed work on economic reconstruction that is being taken forward to address the impact of the Covid pandemic in the months and years ahead.


Throughout the process of developing our Framework, it has been our ambition to provide a balance between national, regional and local planning and delivery, ensuring that decisions are taken at the appropriate level of governance and as close to the level of the citizen as possible. This ambition has been endorsed by the OECD through its short\- and medium\-term recommendations on public investment and regional governance, which the Welsh Government is actively considering with stakeholders. It is also the cornerstone of our Economic Action Plan that captures the importance of place and people, and our plans for economic recovery in the wake of the pandemic.


The Cabinet has therefore agreed to transfer as much decision\-making and prioritisation to local areas and regions as possible. This will enable them to continue to develop their own distinctive strengths and opportunities and play a significantly greater role in allocating funding and managing portfolios of distinct regional projects. To do this we will work with the regions to build on their existing and emerging governance arrangements and provide them with the adequate legal framework and enough support so that they are empowered to deliver these wider large\-scale investments. Our intended mechanism is the proposed Corporate Joint Committees (CJCs) under the Local Government and Elections (Wales) Bill currently before the Senedd and the regulations that are out to consultation. The CJCs will enable regions to prioritise funding allocations and portfolios of integrated interventions, in a way that is aligned both with this Framework and with the Regional Economic Frameworks currently being co\-designed with stakeholders in partnership with the Welsh Government’s Chief Regional Officer teams.


Some interventions through our Framework (e.g. the provision of access to finance for businesses, skills and employability etc.) will be best prioritised and managed at a Wales\-wide level; for example to benefit from economies of scale, to co\-ordinate and optimise innovation across a network of partnerships, or to take advantage of specific technical expertise, not necessarily replicated across all regions. National interventions will need to set out how they will maximise delivery against our Framework’s strategic objectives to align with wider Welsh Government priorities set out at the national level. They will also need to demonstrate that full engagement has taken place with the regions so that such investments are designed and focused on the people and places they are intended to help.


The difference that local communities can make when they come together, as evidenced during the Covid pandemic, is an important feature of our Framework. The principles underpinning development, led by the community in which the activity takes place, are a local area\-based approach; partnership participatory approaches and co\-production; integrated multi\-sector strategies; innovation and networking; and co\-operation. It is an important component of our Framework not just for the immediate added value of the investment, but also for the impact it has in building capacity in local areas by increasing social capital and networks, building local governance, and enhancing the delivery of outcomes.


The Framework is a vital tool to ensure that national, regional, and local interventions complement each other and all drive toward a shared vision. Other important principles for regional investment through this Framework include:


* Better integration with our policies and greater opportunities for joining up investments and activities in Wales, as well as the UK and internationally;
* Multi\-annual financing, where possible, to provide longer\-term investment planning certainty for organisations and a greater focus on outcomes;
* Integration of equality, sustainable development and the Welsh language;
* Collaborative working across borders, within and beyond Wales, to ensure Wales remains an active and respected partner in Europe and internationally;
* Enhanced capacity and capability in regions and local areas; and
* Simpler and more proportionate arrangements, maintaining our commitment to openness, fairness and transparency of investments.


In the context of this Framework, the Welsh Government will deliver its responsibilities for the economy in Wales through an overarching co\-ordination function that will focus on successful performance and governance, on the sharing of best practice, and on the coherence of the Framework as a whole. The Welsh Government will perform this role in a transparent way and in partnership with a wide range of stakeholders across Wales.


Our Framework also includes a transition period, which the Welsh Government will manage, allowing sufficient resource and time for each region to evolve their existing and emerging regional arrangements, building on the capacity and partnerships they already have in order to successfully assume new investment responsibilities. During this transition, we will continue to make use of the successful partnerships, structures and fora already in place nationally and across each region to provide advice on the distribution of regional funding, ensuring appropriate governance arrangements are in place and that the process is simplified and streamlined.


Our Framework will help deliver prosperity and inclusiveness in the economy across all parts of Wales, in urban, rural, post\-industrial, city and coastal areas. It is shaped by our economic landscape and with real social purpose whilst being outward looking, open to new ideas and opportunities, and ready to compete on a global platform.


Of course, our delivery of this Framework is dependent on positive engagement with the UK Government that has so far been withheld. Wales must receive funding in full which needs to respect our devolution settlement. We urgently seek progress on this matter so that there is no gap in investment in our businesses, people, and communities across Wales.